До 

ОБЩИНСКИ СЪВЕТ – БУРГАС

ДОКЛАДНА ЗАПИСКА

От

Калояна Живкова Петкова, 
Общински съветник от групата на ПП ГЕРБ

Относно:  Определяне на представители от Общински съвет – Бургас, които да участват в работата на комисиите, определящи критериите за класиране на кандидатите по програмата за разширяване и обогатяване и подпомагане обучението на студенти в IT сектора. 
Уважаеми общински съветници,

На 25 април 2017 г., на редовно заседание на Общински съвет – Бургас, беше приета докладна записка от Група общински съветници от ПП ГЕРБ, относно разширяване и обогатяване и подпомагане обучението на студенти в IT сектора - от Университет "Проф. д-р Асен Златаров" и Бургаски свободен университет.
В приетия документ е записано, че при подбора на студентите, които ще бъдат включени в тази програма, всеки университет ще назначи комисия, включваща представители на Общински съвет – Бургас и Община Бургас, за да разработят критериите, по които ще бъдат класирани кандидатите. 

Предвид гореизложеното и на основание чл. 21, ал. 1, т. 1 от ЗМСМА предлагам Общински съвет – Бургас да вземе следното 

РЕШЕНИЕ:

1. Общинските съветници да изберат трима представители от Общински съвет – Бургас, които да участват в работата на комисиите, определящи критериите за класиране на кандидатите по програмата за разширяване и обогатяване и подпомагане обучението на студенти в IT сектора. 
С уважение:

Калояна Живкова Петкова

